31991R3402
L 321/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3402/91 НА СЪВЕТА
от 19 ноември 1991 година
за изменение на Регламент (ЕИО) № 2658/87 относно тарифната и статистическа номенклатура и Общата митническа тарифа и Регламент (ЕИО) № 2915/79 за определяне на групите продукти и специалните разпоредби относно изчисляване на налозите върху млякото и млечните продукти
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1), последно изменен с Регламент (ЕИО) № 1630/91 (2), и по-специално член 14, параграф 6 от него,
като взе предвид предложението на Комисията,
като има предвид, че разграничението между пресните сирена, попадащи в код 0406 по КН, в зависимост от това дали са ферментирали или не, създава проблеми при мониторинга; като има предвид, че Съветът за митническо сътрудничество е препоръчал всички пресни сирена да бъдат прегрупирани в код 0406 10 по КН; като има предвид, че следователно Регламент (ЕИО) № 2915/79 (3), последно изменен с Регламент (ЕИО) № 3116/90 (4), трябва да бъде изменен, а Регламент (ЕИО) № 2658/87 на Комисията (5), последно изменен с Регламент (ЕИО) № 2587/91 (6), трябва съответно да бъде променен; като има предвид, че трябва да се използва възможността да се преразгледа класификацията на определени продукти,
ПРИЕ НАСТОЯЩИЯ РЕГЛАМЕНТ:
Член 1
Комбинираната номенклатура, приложена към Регламент (ЕИО) № 2658/87, с настоящото се изменя в съответствие с приложението към настоящия регламент.
Член 2
Регламент (ЕИО) № 2915/79 с настоящото се изменя, както следва:
1.
Член 7 се изменя, както следва:
-
параграф 1, първо изречение се замества със следното:
„1.
Ако то попада в кодове по КН 0406 10 20 и 0406 90 93, до сбора от следните компоненти:“,
-
параграф 2, първо изречение се замества от следното:
„2.
Ако то попада в кодове по КН 0406 10 80 и 0406 90 99, до сбора от следните компоненти:“.
2.
В приложението групите продукти от група 11 се заменят със следните групи:
Номер на групата
Групи продукти, в съответствие с комбинираната номенклатура
Пилотен продукт за всяка група продукти
„11
0406 10
0406 30
0406 90 23
0406 90 25
0406 90 27
0406 90 29
0406 90 31
0406 90 33
0406 90 35
0406 90 37
0406 90 39
0406 90 50
0406 90 73
0406 90 75
0406 90 77
0406 90 79
0406 90 81
0406 90 85
0406 90 89
0406 90 93
0406 90 99
Цяло сирене, зряло в течение на шест до осем седмици, със съдържание на мазнини от 45 % в тегловно отношение в сухото вещество, без опаковка“
Член 3
Настоящият регламент влиза в сила на 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 ноември 1991 година.